               EURÓPAI BIZOTTSÁG
            Brüsszel, 2017.10.23.
            COM(2017) 618 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Finnország EGF/2017/005 FI/Retail referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2017. június 12-én Finnország EGF/2017/005 FI/Retail referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 47. ágazatban (Kiskereskedelem, kivéve: gépjármű, motorkerékpár) a Nyugat-Finnország (FI19), Helsinki-Uusimaa (FI1B), Dél-Finnország (FI1C) és Észak- és Kelet-Finnország (FI1D) NUTS 2 szintű régióban történt elbocsátásokat
                  2
                követően.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2017/005 FI/Retail

                        Tagállam

                        Finnország

                        Érintett régió(k) (NUTS
                           3
                         2 szint)

                        Nyugat-Finnország (FI19)

                        Helsinki-Uusimaa (FI1B)

                        Dél-Finnország (FI1C)

                        Észak- és Kelet-Finnország (FI1D)

                        A kérelem benyújtásának dátuma

                        2017. június 12.

                        A kérelem átvételi elismervényén feltüntetett dátum

                        2017. június 12.

                        A kiegészítő információk iránti kérelem dátuma

                        2017. június 19.

                        A kiegészítő információk benyújtásának határideje

                        2017. július 31.

                        Az értékelés befejezésének határideje

                        2017. október 23.

                        Beavatkozási kritérium

                        Az EGAA-rendelet 4. cikke (1) bekezdésének b) pontja

                        Az érintett vállalatok száma

                        3

                        Gazdasági ágazat(ok)

                        (NACE Rev. 2. rendszer szerinti ágazat)
                           4

                        47. ágazat (Kiskereskedelem, kivéve: gépjármű, motorkerékpár)

                        Referencia-időszak (kilenc hónap):

                        2016. augusztus 3. – 2017. május 3.

                        Az elbocsátottak száma összesen

                        1 660

                        A támogatható kedvezményezettek száma összesen

                        1 660

                        A megcélzott kedvezményezettek száma összesen

                        1 500

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        3 906 600

                        Az EGAA végrehajtásához kapcsolódó költségvetés
                           5
                         (EUR)

                           259 000

                        Teljes költségvetés (EUR)

                        4 165 600

                        EGAA-hozzájárulás (60 %) (EUR)

                        2 499 360

               A KÉRELEM ÉRTÉKELÉSE

               Az eljárás

               4.Finnország 2017. június 12-én kérelmet nyújtott be „EGF/2017/005 FI/Retail” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság még ugyanazon a napon visszaigazolta a kérelem beérkezését, és 2017. június 19-én kiegészítő információkat kért Finnországtól. Finnország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2017. október 23-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 1660 munkavállalót érint, akiket a NACE Rev. 2. rendszer szerinti 47. gazdasági ágazatban (Kiskereskedelem, kivéve: gépjármű, motorkerékpár) bocsátottak el. Az elbocsátásokra a finnországi Nyugat-Finnország (FI19), Helsinki-Uusimaa (FI1B), Dél-Finnország (FI1C) és Észak- és Kelet-Finnország (FI1D) NUTS 2 szintű régiókban került sor.

                        A vállalatok neve és a referencia-időszakon belül elbocsátott személyek száma

                        Anttila Oy

                        1 217

                        Oy Vallila Collection Ab

                        26

                        Stockmann Oy

                        417

                        A vállalatok száma összesen: 3
                           6

                        Az elbocsátott munkavállalók száma összesen:

                        1 660

                        A tevékenységüket megszüntető önálló vállalkozók száma összesen:

                        0

                        A támogatásra jogosult munkavállalók és önálló vállalkozók száma összesen:

                        1 660

               Beavatkozási kritériumok

               6.A finn hatóságok e kérelmet az EGAA-rendelet 4. cikke (1) bekezdésének b) pontjában említett beavatkozási kritérium alapján nyújtották be, amely az EGAA hozzájárulását ahhoz köti, hogy egy kilenchónapos referencia-időszak alatt egy tagállam ugyanazon NUTS 2 szintű régiójában vagy két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoktól legalább 500 munkavállalót bocsássanak el. Egyedül a Helsinki-Uusimaa (FI1B) régióban 835 munkavállalót bocsátottak el.

               7.A kérelemmel összefüggő kilenchónapos referencia-időszak 2016. augusztus 3-tól 2017. május 3-ig tartott.

               Az elbocsátottak és a tevékenységüket megszüntető önálló vállalkozók számának kiszámítása

               8.A referencia-időszak alatt bekövetkezett elbocsátásokat a következőképpen vették figyelembe:

               –1660 elbocsátást a munkaadó által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától.

               Támogatható kedvezményezettek

               9.A támogatható kedvezményezettek száma 1660.

               Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat

               10.Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat bizonyítása érdekében Finnország azzal érvel, hogy a kiskereskedelem a globalizáció (online kereskedelem) miatt jelentős változásokon megy keresztül. A megváltozott fogyasztói szokások, a digitalizálás és a gazdasági válság egyaránt szerepet játszanak a változásokban.

               11.Az online értékesítési forgalom már sok éve növekszik. A várakozások szerint 2019-re világszinten a kiskereskedelmi forgalom 13 %-át fogják online lebonyolítani, míg 2014-ben ez az arány még mindössze 6,3 % volt
                  7
               . A fogyasztók kezdetben az online üzletekhez fordultak. Újabban jellemzően olyan nemzetközi webáruházakhoz fordulnak, amelyek székhelye nem uniós országban található.

               12.Az online vásárlás jelentős hatást gyakorol a hagyományos áruházak forgalmára. A vezető webáruházak Kínában, Indiában és az Egyesült Államokban működnek.

               13.Finnországban a kiskereskedelmi termékek internetes értékesítése 34 %-kal nőtt a 2010 és 2015 közötti időszakban. A finnek gyakrabban vásárolnak külföldi online üzletekből, mint más skandinávok
                  8
               . Ennek következtében a finn áruházak forgalma csökkent. 2014-ben az áruházi értékesítés 4,3 %-kal csökkent 2013-hoz képest, míg 2016-ban a csökkenés mértéke 2,8 % volt a 2015. évi forgalomhoz képest
                  9
               .

               14.A kiskereskedelmi munkahelyek körében is jelentős változás következett be. Míg a megszokott, teljes munkaidős munkahelyek megszűnőben vannak, addig olyan új, részmunkaidős munkahelyek jönnek létre, amelyek új készségeket (például informatikai, előrejelzési, adatelemzési, kommunikációs, ügyfélismereti és logisztikai készségeket) igényelnek
                  10
               . A kiskereskedelemben dolgozók 43 %-a 45 évesnél idősebb, és nem rendelkezik az említett készségekkel.

               15.A NACE Rev. 2. rendszer szerinti 47. gazdasági ágazatra (Kiskereskedelem, kivéve: gépjármű, motorkerékpár) vonatkozóan a mai napig nyolc EGAA-kérelmet
                  11
                nyújtottak be.

               Az elbocsátásokhoz és az önálló vállalkozók tevékenységének megszüntetéséhez vezető események

               16.Finnországban az összes munkahely 7 %-a a kiskereskedelmi ágazatban található, de ezek inkább a fiatal, részmunkaidős és új készségekkel rendelkező munkavállalók számára elérhetők. Az EU-n kívüli országokban üzemeltetett webáruházakból származó vásárlások aránya az összes forgalom 6 %-áról (2008) 19 %-ra (2016) emelkedett. Az online vásárlások 32 %-a más uniós tagállamból származik, az online kereskedelem 16 %-a pedig nem uniós országból. Finnország nemzetközi online kereskedelmének 23 %-a Kínából származik
                  12
               .

               17.Más uniós országokban is hasonló a tendencia: a 2012–2016-os időszakban a nem uniós tagállamokból származó online vásárlások aránya az összes nemzetközi online vásárlás 13 %-áról 20 %-ra emelkedett (forrás: EUROSTAT).

               18.Az Anttila Oy kiskereskedelmi vállalatot 1952-en, postai csomagküldő vállalkozásként hozták létre. Elsősorban a fogyasztói elektronikai, ruházati és háztartási cikkekre koncentrált. 23 településen volt Anttila áruház.

               19.Az Anttila több éven keresztül, főként a teljes áruházi üzletág hanyatlása miatt veszteséges volt. A vállalat megpróbálta helyreállítani nyereségességét. A vállalatot feltőkésítették, és tulajdonosváltás is történt. Az Anttila az alkalmazottjai létszámát is csökkentette (2015)
                  13
               .

               20.A vállalat pénzforgalma és nyereségessége minden erőfeszítés ellenére tovább csökkent, elsősorban a nemzetközi online kereskedelem miatt. A vállalat külső pénzügyi forrásokat keresett, de nem járt sikerrel
                  14
               .

               21.Az Anttila áruházaiban évente 10–20 %-kal csökkent a vevők száma. Az Anttila áruházainak zenei, film-, játék- és háztartásikészülék-értékesítése a digitalizáció és az online kereskedelem következtében összeomlott
                  15
               .

               22.A vállalatnak 2016-ban csődeljárást kellett indítania. Mind az 1222 alkalmazottnak felmondtak. 2017 elején az Anttila végleg bezárt. Az Oy Vallila, az Anttila leányvállalatának alkalmazottai is elveszítették állásukat.

               23.A finnországi recesszió is hatással volt az Anttila forgalmára
                  16
               . Az Anttila alkalmazottai hetente 30–35 órát dolgoztak. A jelenleg betölthető állások heti 12 órára szólnak.

               24.A Stockmann hagyományos finn áruházlánc, amely közismerten kiváló minőségű termékeket forgalmaz. A Stockmann hasonló problémákkal küzdött, mint az Anttila, de kisebb mértékben
                  17
               .

               25.A Stockmann 2015-ben kezdte javítani pénzügyi és piaci helyzetét. 2017-ben bezárta Ouluban található üzletét. Jelenleg már csak 6 áruházzal rendelkezik. A Stockmann problémái részben az e-kereskedelemhez, a változó vásárlási szokásokhoz és a gazdaságba vetett gyenge fogyasztói bizalomhoz kapcsolódnak
                  18
               .

               26.A Stockmann áruházaiban 2012 és 2016 között több mint 40 %-kal csökkent a vevők száma. Ugyanebben az időszakban az értékesítési forgalom 38 %-kal esett vissza. Az árbevétel-arányos eredmény negatív lett
                  19
               .

               Az elbocsátások várható hatása a helyi, a regionális és az országos gazdaságra és foglalkoztatásra

               27.Finnországnak mind a négy NUTS 2 szintű régiója érintett. A legnagyobb hatás a Helsinki-Uusimaa régióban következett be (835 munkahely szűnt meg). Finnországban 2017 márciusában 317 251 munkanélküli álláskereső volt. Ez a gazdaságilag aktív népesség 10,3 %-ának felelt meg. 38 %-uk már betöltötte az 50 évet
                  20
               . Minden betöltendő álláshelyre 6 munkanélküli jutott. Az összes munkanélküli 4 %-át bocsátották el a kereskedelemből
                  21
               .

               Nyugat-Finnország

               28.A Pirkanmaa térségben
                  22
                a kis- és nagykereskedelem az összes ágazat forgalmának jelentős részét, mintegy 30 %-át képviseli. A régió gazdasága az exportnak és az építőiparnak köszönhetően lassan helyreáll.

               29.2017 márciusában Pirkanmaa Gazdaságfejlesztési, Közlekedési és Környezetvédelmi Központjának (ELY központ) nyilvántartásában 31 577munkanélküli szerepelt. Ez a gazdaságilag aktív népesség 12,9 %-ának felelt meg, ami magasabb, mint az országos átlag
                  23
               .

               30.Az Anttila áruházlánc jelentős munkaadó volt a régióban. Az 50 évesnél idősebbek számára különösen nehéz volt új munkahelyet találni.

               Helsinki-Uusimaa

               31.2017 márciusának végén az Uusimaa régióban a munkanélküliek száma 86 659 volt, és a munkanélküli álláskeresők a gazdaságilag aktív népesség 10,3 %-át tették ki.

               32.2017 márciusában a tartósan munkanélküliek száma 34 942 volt. Az 50 év felettiek tették ki a munkanélküli álláskeresők 36 %-át
                  24
               .

               Dél-Finnország

               33.Az Anttila a kiskereskedelmi ágazat egyik fő munkaadója volt Turku városában. Az Anttila bezárásával jelentős számú munkahely szűnt meg.

               34.Ebben a régióban 11,6 %-os a munkanélküliség. A vállalatok fiatal munkavállalókat foglalkoztatnak részmunkaidőben. A munkanélküliek közül sokan 50 évesnél idősebbek
                  25
               .

               35.2017 késő tavaszán a régió délnyugati térségében mintegy 26 224 munkanélküli volt. Ez a gazdaságilag aktív népesség 11,6 %-ának felelt meg. Emellett további 10 600 ember vett részt foglalkoztatást előmozdító szolgáltatásokban
                  26
               .

               Észak- és Kelet-Finnország

               36.A Stockmann és az Anttila egyaránt jelentős kiskereskedelmi munkaadók voltak Oulu térségében. Üzleti tevékenységük megszűnése a városban jelentős számú elbocsátáshoz vezetett, amelyek nagy része az idősebb korosztályokat érintette.

               37.Oulu térségében továbbra is nagy a munkanélküliség; 2017 márciusában 25 928 munkanélküli volt. Emellett a Foglalkoztatási és Gazdaságfejlesztési Hivatalok (TE hivatalok) mintegy 9650 fő számára biztosítottak a foglalkoztatást előmozdító szolgáltatásokat
                  27
               .

               A megcélzott kedvezményezettek és a javasolt intézkedések

               A megcélzott kedvezményezettek

               38.Az intézkedésekben várhatóan részt vevő elbocsátott munkavállalók becsült száma 1500. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek száma

                        Nem:

                        Férfiak:

                        355

                        (23,7 %)

                        Nők:

                        1 145

                        (76,3 %)

                        Állampolgárság:

                        Uniós polgárok:

                        1 495

                        (99,7 %)

                        Nem uniós polgárok:

                        5

                        (0,3 %)

                        Korcsoport:

                        15 és 24 év közöttiek:

                        103

                        (6,9 %)

                        25 és 29 év közöttiek:

                        144

                        (9,6 %)

                        30 és 54 év közöttiek:

                        985

                        (65,7 %)

                        55 és 64 év közöttiek:

                        263

                        (17,5 %)

                        64 év felettiek:

                        5

                        (0,3 %)

               A javasolt intézkedések támogathatósága

               39.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Tanácsadási (coaching) és más előkészítő intézkedések: ez az intézkedés az önbizalom növelésére és az álláskeresési készségek frissítésére irányuló álláskeresési képzést foglal magában. Az intézkedéshez egyéni munkavállalási tanácsadás is tartozik.

               –Foglalkoztatási és más üzleti intézkedések: ezen intézkedés célja, hogy tájékoztatást, tanácsadást és szakértői szolgáltatásokat nyújtson a kedvezményezettek újbóli foglalkoztatásának megtervezéséhez online szolgáltatások, szakmai és álláskeresési tanácsadás, állásajánlatok, a készségek feltérképezése, a szakmai képességek értékelése és munkapróbák révén.

               –Képzések: ezen intézkedés célja a szakképzés, a továbbképzés, a változásokra felkészítő képzés és az átképzés biztosítása. Emellett olyan képzéseket is magában foglal, amelyek célja a vállalkozói tevékenység előmozdítása. A tanfolyamokat a célcsoporthoz fogják igazítani.

               –Vállalkozásindítási támogatás: a támogatás az egyes munkakeresők vállalkozói tevékenységének és foglalkoztatásának elősegítését célozza. A vállalkozásindítási támogatás teljes munkaidős foglalkoztatást biztosító vállalkozás elindításához és bevezetéséhez nyújt segítséget. A támogatást legfeljebb 12 hónapig biztosítják. A támogatáshoz képzés és tanácsadás is kapcsolódik.

               –Karriertanácsadási kísérleti projekt: az 50 év feletti kedvezményezettek esetében a kísérleti projekt az olyan fizikai vagy mentális problémákat és egyéb kérdéseket is vizsgálni fogja, amelyek akadályozhatják az újbóli munkába állást. Emellett egyes kedvezményezetteknek intenzív iránymutatásra is szüksége lehet.

               –Fizetési támogatások: a támogatás célja, hogy a bérköltségek csökkentése révén elősegítse az új álláshelyen való alkalmazást. A fizetési támogatást, amely a bérköltségek 30–50 %-át teszi ki, a munkáltató kapja. A támogatás folyósításának időtartama a munkanélküliség hosszától függően 6–18 hónap.

               –Utazási és szállásköltség-támogatás: az álláskeresők kaphatják a munkakeresés vagy a foglalkoztatást előmozdító képzésen való részvétel során felmerülő utazási és szállásköltségeik fedezésére.

               40.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               41.Finnország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               42.A költségek teljes becsült összege 4 165 600 EUR, amely a személyre szabott szolgáltatásokra fordított 3 906 600 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított 259 000 EUR összegű kiadásokat foglalja magában.

               43.Az EGAA-ból igényelt teljes pénzügyi hozzájárulás összege 2 499 360 EUR (az összköltség 60 %-a).

                        Intézkedések

                        A résztvevők becsült száma

                        Az egy résztvevőre eső becsült költség
                        (EUR)

                        Becsült összköltség

                        (EUR)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Tanácsadási (coaching) és más előkészítő intézkedések (Valmennukset ja muut valmentavat toimenpiteet)

                        315

                        1 200

                        378 000

                        Foglalkoztatási és üzleti szolgáltatások (Työllisyys- ja yrityspalvelut)

                        500

                        60

                        30 000

                        Képzések (Koulutus)

                        235

                        5 000

                        1 175 000

                        Vállalkozásindítási támogatás (Starttiraha)

                        18

                        9 000

                        162 000

                        Karriertanácsadási kísérleti projekt (Uravalmennuspilotti)

                        260

                        5 000

                        1 300 000

                        Részösszeg (a):

                        A személyre szabott szolgáltatáscsomag százalékaránya

                        –

                        3 045 000

                        (77,95 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Fizetési támogatások

                        200

                        4 200

                        840 000

                        Utazási és szállásköltség-támogatás:

                        180

                        120

                        21 600

                        Részösszeg (b):

                        A személyre szabott szolgáltatáscsomag százalékaránya:

                        –

                        861 600

                        (22,05 %)

                        Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        4 000

                        2. Irányítás

                        –

                        150 000

                        3. Tájékoztatás és nyilvánosság

                        –

                        25 000

                        4. Ellenőrzés és jelentéstétel

                        –

                        80 000

                        Részösszeg (c):

                        Százalékarány az összköltséghez képest:

                        –

                        259 000

                        (6,22 %)

                        Összköltség (a + b + c):

                        –

                        4 165 600

                        EGAA-hozzájárulás (az összköltségek 60 %-a)

                        –

                        2 499 360

               44.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Finnország megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek.

               45.Finnország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               46.Finnország 2016. augusztus 3-án kezdte meg a személyre szabott szolgáltatások nyújtását a megcélzott kedvezményezettek részére. Az említett intézkedésekkel kapcsolatos kiadásokhoz ezért 2016. augusztus 3-tól 2019. június 12-ig nyújtható pénzügyi támogatás az EGAA-ból.

               47.Finnország számára 2016. augusztus 3-án merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2016. augusztus 3. és 2019. december 12. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               48.A tagállami előfinanszírozást vagy társfinanszírozást főként a Gazdasági és Foglalkoztatási Minisztérium közigazgatási ága állami foglalkoztatási szolgálatának költségvetéséből fogják biztosítani. Egyes szolgáltatásokat a Gazdaságfejlesztési, Közlekedési és Környezetvédelmi Központok, valamint a Foglalkoztatási és Gazdaságfejlesztési Hivatalok működési költségvetéséből is fognak finanszírozni. A technikai támogatási feladatok finanszírozása a Gazdasági és Foglalkoztatási Minisztérium, valamint a Gazdaságfejlesztési, Közlekedési és Környezetvédelmi Központok működési költségvetéséből fog történni. Finnország gondoskodni fog arról, hogy valamennyi intézkedés és feladat nemzeti előfinanszírozásban részesüljön.

               49.Finnország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               50.Finnország jelezte, hogy a személyre szabott szolgáltatások összehangolt csomagját Uusimaa, Pirkanmaa, Pohjois-Pohjanmaa és Varsinais-Suomi Gazdaságfejlesztési, Közlekedési és Környezetvédelmi Központjainak, valamint Uusimaa Foglalkoztatási és Gazdaságfejlesztési Hivatalának képviselőivel egyeztetve állították össze. Ebben az Anttila és a szakszervezetek (PAM: Egyesült Szolgáltatóipari Szakszervezet) képviselői is részt vettek.

               51.A Gazdasági és Foglalkoztatási Minisztérium munkacsoportot hozott létre, amely az összes fent említett helyi és regionális önkormányzat képviselőit, valamint az Anttila és az Egyesült Szolgáltatóipari Szakszervezet képviselőit egyaránt magában foglalja. A munkacsoport a kiskereskedelmi ágazatban történt elbocsátásokkal foglalkozik, és részt vett az EGAA-kérelem összeállításában.

               Irányítási és ellenőrzési rendszerek

               52.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét.

               –Finnország tájékoztatta a Bizottságot, hogy a pénzügyi hozzájárulást az EGAA irányító és igazoló hatóságaként és az EGAA-támogatások elosztásában közreműködő szervezetként működő Gazdasági és Foglalkoztatási Minisztérium kezeli majd. Az EGAA-hoz kapcsolódó irányítási funkciókat a Foglalkoztatási és Vállalkozási Osztályhoz rendelték hozzá.

               –Az igazolási funkciókat az Emberi Erőforrásokkal és Igazgatással Foglalkozó Egység látja el. A kedvezményezettek javára teljesítendő kifizetések végrehajtása a regionális Gazdaságfejlesztési, Közlekedési és Környezetvédelmi Központokon, valamint a Foglalkoztatási és Gazdaságfejlesztési Hivatalokon keresztül történik.

               –Az ellenőrzésért felelős szerv a független Belső Ellenőrzési Osztály, amely a Gazdasági és Foglalkoztatási Minisztérium közigazgatási államtitkárának irányítása alatt működik.

               Az érintett tagállam által vállalt kötelezettségek

               53.Finnország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –az elbocsátó vállalatok, amelyek a leépítések után folytatták a tevékenységüket, eleget tettek az elbocsátásokra vonatkozó jogi kötelezettségeiknek és a munkavállalóikkal szemben is ennek megfelelően jártak el;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               54.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  28
                12. cikkében meghatározottaknak megfelelően 150 millió EUR.

               55.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 2 499 360 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               56.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  29
                13. pontja értelmében.

               Kapcsolódó jogi aktusok

               57.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 2 499 360 EUR összegnek az érintett költségvetési sorba történő átcsoportosításra is.

               58.A Bizottság az EGAA igénybevételéről szóló határozatra irányuló javaslatával egyidejűleg végrehajtási aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Finnország EGF/2017/005 FI/Retail referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  30
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  31
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  32
                12. cikkében meghatározottaknak megfelelően 150 millió EUR.

               (3)Finnország az Európai Unión belül folyó gazdasági tevékenységek statisztikai osztályozásának („NACE”) Revision 2. rendszere szerinti 47. ágazatban (Kiskereskedelem, kivéve: gépjármű, motorkerékpár) a finnországi Nyugat-Finnország (FI19), Helsinki-Uusimaa (FI1B), Dél-Finnország (FI1C) és Észak- és Kelet-Finnország (FI1D) statisztikai célú területi egységek nómenklatúrája (NUTS)
                  33
                2 szintű régiókban történt elbocsátásokra tekintettel 2017. június 12-én kérelmet nyújtott be az EGAA igénybevétele iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Finnország által benyújtott kérelem alapján nyújtandó, 2 499 360 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

               ELFOGADTA EZT A HATÁROZATOT:

               1. cikk

               Az Unió 2017-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 2 499 360 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [the date of its adoption]
                  34*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikke értelmében.

                     (3)
                  A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)
                  HL L 393., 2006.12.30., 1. o.

                     (5)
                  Az 1309/2013/EU rendelet 7. cikkének (4) bekezdése alapján.

                     (6)
                  Az elbocsátásokra két nagyobb áruházláncnál (Anttila és Stockmann) és egy leányvállalatnál (Vallila) került sor. Az Anttila és a Vallila végleg bezárt.

                     (7)

                     http://www.emarketer.com/public_media/docs/....2016_Worldwide_ECommerce_Report.pdf

                     (8)

                  http://kauppa.fi/eng/press_releases/e_commerce_of_goods_increasing_despite_recession_24804
                  http://www.postnord.fi/globalassets/suomi/tutkimukset/e-commerce-in-nordics-2017_eng_low.pdf
                  ,

                     (9)

                     http://tilastokeskus.fi/til/klv/2016/12/klv_2016_12_2017-02-15_tie_002_en.html

                  http://tilastokeskus.fi/til/klv/2014/12/klv_2014_12_2015-02-12_tie_002_en.html
                  ,

                     (10)

                        http://www.stat.fi/til/tyti/2016/13/tyti_2016_13_2017-04-12_kat_002_en.html

                     (11)
                  EGF/2010/010 CZ/Unilever, EGF/2010/016 ES/Aragon retail, EGF/2011/004 EL/ALDI Hellas, EGF/2014/009 EL/Sprider Stores, EGF/2014/013 EL/Odyssefs Fokas, EGF/2015/011 GR/Supermarket Larissa, EGF/2016/005 NL/Drenthe Overijssel Retail, EGF/2017/003 GR/Attica retail

                     (12)

                  http://www.postnord.com/en/media/publications/

                     (13)

                        http://www.helsinkitimes.fi/business/14110-anttila-declares-bankruptcy.html

                     (14)

                        https://www.statista.com/statistics/243872/number-of-employees-in-the-e-commerce-segment-in-china

                     (15)

                        http://www.ifpi.org/downloads/GMR2016.pdf

                     (16)

                        http://www.reuters.com/article/stockmann-seppala-idUSL6N0VC0NQ20150202

                     (17)

                        https://ek.fi/wp-content/uploads/Luottamusindikaattori1412eng.pdf

                     (18)

                        http://tilastokeskus.fi/til/kbar/2016/07/kbar_2016_07_2016-07-27_tie_001_en.html

                     (19)

                        https://fashionunited.uk/news/retail/a-challenging-turnaround-ahead-for-the-owner-of-lindex/2015062216813

                     (20)

                        https://julkaisut.valtioneuvosto.fi/handle/10024/79319

                        https://julkaisut.valtioneuvosto.fi/handle/10024/79798

                     (21)

                        https://www.ammattibarometri.fi

                     (22)
                  A 28–30. és a 33–38. pontban említett „térségek” NUTS 3 szintű régiókat jelentenek.

                     (23)

                        https://julkaisut.valtioneuvosto.fi/handle/10024/79319

                     (24)

                        https://julkaisut.valtioneuvosto.fi/handle/10024/79798

                     (25)

                        https://www.ammattibarometri.fi

                     (26)

                        https://julkaisut.valtioneuvosto.fi/handle/10024/79319

                     (27)

                        https://julkaisut.valtioneuvosto.fi/handle/10024/79319

                     (28)
                  HL L 347., 2013.12.20., 884. o.

                     (29)
                  HL C 373., 2013.12.20., 1. o.

                     (30)
                  HL L 347., 2013.12.20., 855. o.

                     (31)
                  HL C 373., 2013.12.20., 1. o.

                     (32)
                  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (33)
                  A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (34)
                  Date to be inserted by the Parliament before the publication in OJ.


title: Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 21. cikkétől eltérő intézkedés alkalmazása kiterjesztésének Lettország részére történő engedélyezéséről

text:
Fontos jogi nyilatkozat

|

52005PC0376

Javaslat a tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 21. cikkétől eltérő intézkedés alkalmazása kiterjesztésének Lettország részére történő engedélyezéséről  /* COM/2005/0376 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 18.8.2005COM(2005) 376 véglegesJavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 21. cikkétől eltérő intézkedés alkalmazása kiterjesztésének Lettország részére történő engedélyezéséről(előterjesztő: a Bizottság)INDOK LÁSA JAVASLAT HÁTTERE |A javaslat alapja és célja A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikke (1) bekezdésének értelmében a Tanács, az adómegállapítási eljárás egyszerűsítése, illetve az adókijátszás vagy adókikerülés bizonyos típusainak megakadályozása érdekében a Bizottság javaslata alapján egyhangúlag eljárva engedélyezheti bármely tagállamnak az irányelv rendelkezéseitől eltérő különleges intézkedések bevezetését vagy kiterjesztését. A Bizottság Főtitkárságán 2005. március 16-án iktatott levélben Lettország kérelmezte a korábban a Csatlakozási Okmány által korlátozott időre a faügyletekre biztosított eltérési intézkedés alkalmazásának kiterjesztését. A 77/388/EGK irányelv 27. cikke (2) bekezdésének megfelelően a Bizottság 2005. május 10-én kelt levelében tájékoztatta a tagállamokat Lettország kérelméről. A Bizottság 2005. május 31-én kelt levelében értesítette Lettországot arról, hogy birtokában van a kérelem elbírálásához szükségesnek ítélt valamennyi információnak. |Általános összefüggések A fapiacot Lettországban kis, helyi vállalatok és egyéni beszállítók uralják, amelyek gyakran csak ideiglenes üzleti tevékenységet folytatnak, ezért az adóhatóság számára nehézséget okoz az ellenőrzés és az adókijátszás nyomon követése.Az adókijátszás legáltalánosabb formái közé tartozik az olyan szállítmányok kiszámlázása – a vevőnek adócsökkentésre érvényes számlát hagyva –, amely után a megszűnt vállalkozás nem fizette meg az adót. Az adókijátszás megelőzése végett a lett HÉA-szabályozásba egy különös rendelkezést vezettek be. Ez a rendelkezés, a 77/388/EGK irányelv 21. cikkétől eltérve előírja, hogy a fához kapcsolódó ügyletek esetén az áru vagy szolgáltatás kedvezményezettje, bizonyos körülmények között, felelős a HÉA-val való elszámolásra. Ez a rendszer a Lettország területén szolgáltatott árukra és szolgáltatásokra alkalmazandó és nincs hatással a határokon átnyúló ügyletekre. A Bizottság elismeri, hogy ez a megegyezés hatékonyan biztosítja Lettországnak, hogy a HÉA-kijátszás kockázatát csökkentse, és egyszerűsítse a fapiacon az adómegállapítási eljárást. A Bizottság ezért indokoltnak tartja, hogy Lettország számára a különös intézkedés további alkalmazását engedélyezze. |A javaslat által érintett területet szabályozó hatályos rendelkezések A Csatlakozási Okmány VIII. mellékletétnek 7. fejezete 1b) pontjában korábban jóváhagyott eltérés. |Összhang az Unió egyéb szakpolitikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |Nem releváns. |Szakvélemények összegyűjtése és felhasználása |Külső szakértők bevonására nem volt szükség. |Hatásvizsgálat A határozatjavaslat célja a HÉA-kikerülés megfékezése Lettországban, így az pozitív hatást gyakorolhat a gazdaságra. A vonatkozó rendelkezéstől eltérő intézkedés behatárolt alkalmazási köre miatt mindenesetre csak korlátozott hatásra lehet számítani. |A JAVASLAT JOGI ELEMEI |A javasolt intézkedés összefoglalása A 77/388/EGK hatodik tanácsi irányelv 21. cikkétől eltérő intézkedés alkalmazása kiterjesztésének Lettország részére történő engedélyezéséről a faügyletekre vonatkozó fordított adózási mechanizmus tekintetében. |Jogalap A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikkének (1) bekezdése. |A szubszidiaritás elve A javaslat a Közösség kizárólagos hatáskörébe tartozik. Ennélfogva nem alkalmazható a szubszidiaritás elve. |Az arányosság elve A javaslat megfelel az arányosság elvének a következő ok(ok) miatt. |A határozat tárgya engedély kiadása egy tagállam számára annak saját kérelmére, és nem jelent semminemű kötelezettséget. |Mivel a vonatkozó rendelkezéstől eltérő intézkedés alkalmazási területe korlátozott, a különleges intézkedés arányban áll a kitűzött céllal. |Az eszközök megválasztása |Javasolt jogi eszközök: egyéb. |Egyéb eszközök az alábbi ok/okok miatt nem lenne/lennének megfelelőek. A tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 27. cikke szerint kizárólag bizottsági határozat választható. |KÖLTSÉGVETÉSI VONATKOZÁSOK |A javaslatnak nincsenek a közösségi költségvetést illető vonatkozásai. |TOVÁBBI INFORMÁCIÓK |Felülvizsgálati/módosító/megszüntetési záradék |A javaslat megszüntetési záradékot tartalmaz. |1.  JavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 21. cikkétől eltérő intézkedés alkalmazása kiterjesztésének Lettország részére történő engedélyezéséről(Csak a lett nyelvű változat hiteles)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK tanácsi irányelvre[1] és különösen annak 27. cikkére,tekintettel a Bizottság javaslatára[2],mivel:(1) A 77/388/EGK hatodik tanácsi irányelv 27. cikke (1) bekezdése értelmében a Tanács a Bizottság javaslatára egyhangúlag minden tagállamot felhatalmazhat arra, hogy ezen irányelvtől eltérő különös intézkedéseket vezessen be az adókivetésre vonatkozó eljárás egyszerűsítésére, vagy az adókijátszások és adókikerülések egyes típusainak megakadályozására.(2) A Bizottság Főtitkárságán 2005. március 16-án iktatott levélben Lettország a faügyletekre vonatkozó eltérési intézkedés alkalmazásának kiterjesztését kérelmezte.(3) A 77/388/EGK irányelv 27. cikke (2) bekezdésének megfelelően a Bizottság 2005. május 10-én kelt levelében tájékoztatta a tagállamokat Lettország kérelméről. A Bizottság 2005. május 31-én kelt levelében értesítette Lettországot arról, hogy birtokában van a kérelem elbírálásához szükségesnek ítélt valamennyi információnak.(4) A lettországi fapiacot kis, helyi vállalatok és egyéni beszállítók uralják. A piac és a résztvevő vállalkozások természetéből adódóan adócsalás valósul meg, amit az adóhatóságok nehezen tudtak ellenőrizni. E visszaélés leküzdése érdekében a lett HÉA-szabályozásba egy különös rendelkezést vezettek be, lefektetve azt, hogy bizonyos körülmények között az a személy felelős az adó megfizetéséért, akinek az adóztatható terméket vagy szolgáltatást nyújtották.(5) A 77/388/EGK irányelv 21. cikke (1) bekezdésének az említett irányelv 28g) pontja szerinti változata előírja, hogy a belső rendszer szerint az árukat vagy szolgáltatásokat biztosító adóalany a felelős rendes körülmények között az adó megfizetéséért. Azonban a 2003-as Csatlakozási Okmány[3] és különösen annak VIII. melléklete 7. fejezetének 1b) pontja korlátozott időre feljogosította Lettországot, hogy folytassák a faügyletekre vonatkozó adókivetési eljárásuk alkalmazását.(6) A Bizottság elismeri, hogy ez a megegyezés hatékonyan biztosítja Lettországnak, hogy a HÉA-kijátszás kockázatát csökkentse és egyszerűsítse a fapiacon az adómegállapítási eljárást.(7) A vonatkozó rendelkezéstől eltérő intézkedés nem hat ki kedvezőtlenül a Közösség HÉA-ból származó saját forrásaira,ELFOGADTA EZT A HATÁROZATOT:Egyetlen cikkLettország engedélyt kap arra, hogy a 77/388/EGK irányelv 21. cikke (1) bekezdésének a) pontjának a 28g) pontja szerinti változatától eltérve 2009. december 31-ig a faügyletek esetében a kedvezményezettet jelölje meg az adó megfizetésére kötelezett személyként.E határozat címzettje a Lett Köztársaság.Kelt Brüsszelben, […]-án/én.a Tanács részérőlaz elnök [1] HL L 145., 1977.6.13., 1. o. A legutóbb a 2004/66/EK irányelvvel (HL L 168., 2004.5.1., 35. o.) módosított irányelv.[2] HL L ., , . o.[3] HL L 236., 2003.9.23., 33. o.